AIŠKINAMASIS RAŠTAS

Dėl Molėtų rajono savivaldybės tarybos 2023 m. vasario 23 d. sprendimo Nr. B1-43 „Dėl savivaldybės turto išnuomojimo viešojo konkurso būdu“ 1 punkto pakeitimo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – pakeisti 2023 m. vasario 23 d. sprendimo Nr. B1-43 „Dėl savivaldybės turto išnuomojimo viešojo konkurso būdu“ 1 punktą (toliau - Sprendimas).

1. Siūlomos teisinio reguliavimo nuostatos:

 Šiuo sprendimu teisinio reguliavimo nuostatos nenustatomos.

1. Laukiami rezultatai:

Bus pakeistas Sprendimas, kuriame bus nurodytos jau išnuomotos patalpos.

1. Lėšų poreikis ir jų šaltiniai:

 Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės taryba 2023 m. vasario 23 d. sprendimu Nr. B1-43 „Dėl savivaldybės turto išnuomojimo viešojo konkurso būdu“ priėmė sprendimą skelbti nuomos konkursą savivaldybės veiklai nenaudojamoms 36,14 kv. m ploto patalpoms Molėtų r. sav., Molėtų m., S. Dariaus ir S. Girėno g. 4. Molėtų rajono savivaldybės administracijai (toliau – Administracija) paskelbus nuomos konkursą, buvo išnuomotos 18,28 kv. m patalpos. Kitos, 17,86 kv. m patalpos, liko neišnuomotos. 2023 m. birželio 6 d. iš Molėtų ūkininkų sąjungos gautas prašymas dėl patalpų panaudos įstatuose numatytai veiklai. Administracija šiai dienai laisvų patalpų neturi, todėl siūlo Molėtų rajono savivaldybės tarybai pakeisti Sprendimą ir neskelbti 17,86 kv. m patalpų nuomos.